### Beslutning

Godkendt.

### Sagsfremstilling

## Resume og sagens baggrund

Kalundborg Forsyning er i gang med en helhedsplan for [adresse] og vil gerne i gang med at involvere borgere og lodsejere.

## Indstillinger

Chefen for Plan, Byg og Miljø indstiller, at orienteringen tages til efterretning

## Behandling

Teknik- og Miljøudvalget.

## Sagsfremstilling

Kalundborg står overfor omfattende forandringer med større erhvervsudvikling som sammen med klimaforandringer medfører øget afledningsbehov til især [adresse] Der bliver derfor behov for at se på nye løsninger, hvor byen kan rumme både nuværende og fremtidige udviklingsbehov.

I området omkring [adresse] er erhvervsudvidelsen i gang og der skal afledes overfladevand. [adresse] oplever i dag allerede problemer med at aflede regnvand og naturlig afstrømning samt har udfordringer med højere grundvandsstand og havvandsstand.

Kalundborg Forsyning arbejder sammen med Kalundborg Kommune om et projekt, hvor der bliver set på behovet for nye løsninger og muligheder for at løse problemer med vand i synergi med [adresse] behov for forbedring af miljøtilstanden i vandløb og natur, CO2 reduktion, energi- og vandressourcer, befolkningens udvikling og [adresse] udvikling. Projektet involverer [adresse] og arealer langs [adresse] fra udløbet og ind i land.

Projekter med nye løsninger der skal i gang er:

* konstruerede vådområder, som kan tilbageholde vand,
* sluse/pumpestation til høje havvandstande,
* grøn regnvandshåndtering langs [adresse],
* genindvinding af vand og bæredygtig udnyttelse af sekundavand

Hensigten med alle projekterne er at finde nye måder og løse udfordringer med vand og få vand til at blive en ressource i stedet for en udfordring som skal gemmes væk i rør. Traditionelle løsninger med "vand i rør" er omkostningstunge.

Det forventes at projektet starter med at se på muligheder for konstruerede vådområder og sluse/pumpestation.

## Økonomiske konsekvenser

Ingen.